סיפור פשע אמריקאי

סיפור פשע אמריקאי (באנגלית: American Crime Story) היא סדרת טלוויזיה אמריקאית אנתולוגית מסוגת פשע ודרמה תקופתית, זוכת פרס גלובוס הזהב. הסדרה פותחה על ידי סקוט אלכסנדר ולארי קרשבסקי, שמפיקים בפועל את הסדרה יחד עם בראד פלצ'וק, נינה ג'ייקובסון, ראיין מרפי ובראד סימפסון. בדומה לאנתולוגיית האימה הבדיונית "אימה אמריקאית", גם אותה הפיקו מרפי ופלצ'וק, גם הסדרה היא בעלת מבנה אנתלוגי וכל עונה אחרת בה מוצגת כמיני-סדרה עצמאית ומתעסקת במקרה פשע אחר שעלה לכותרות וסוקר באופן נרחב באמריקה. אלכסנדר וקרשבסקי לא חזרו להפקת הסדרה לאחר העונה הראשונה.

העונה הראשונה, הנושאת את כותרת המשנה "המדינה נגד או. ג'יי. סימפסון", סיקרה מחדש את משפטו של או. ג'יי. סימפסון על הירצחה של אשתו, ניקול ובן זוגה. העונה עלתה לשידור ב-2 בפברואר 2016 ושידורה הסתיים ב-5 באפריל 2016, והתבססה על הספר "המרוץ של החיים שלו: המדינה נגד או. ג'יי. סימפסון" מאת ג'פרי טובין. העונה השנייה, הנושאת את כותרת המשנה "הרצח של ורסצ'ה", עוסקת בפרשת הירצחו של ג'אני ורסצ'ה על ידי הרוצח הסדרתי, אנדרו קונאנן, ועל השפעת הרצח על הסובבים את השניים. העונה עלתה לשידור ב-17 בינואר 2018, והיא מבוססת על הספר "הטענות הוולגריות: אנדרו קונאן, ג'אני ורסצ'ה והציד הגדול ביותר בהיסטוריה של ארצות הברית" מאת מורין אורת.

עונה נוספת, המבוססת על תוצאותיה של הוריקן קתרינה, הייתה בתהליכי פיתוח, אך בפברואר 2019, רשת "FX" הודיעה שהפקתה התבטלה. העונה השלישית, שנקראת "מוניקה לווינסקי", עלתה לשידור ב-7 בספטמבר 2021; ועוסקת בפרשת מוניקה לווינסקי ובסיפור הדחתו של נשיא ארצות הברית ה-42, ביל קלינטון, בגין אישומי שקר ושיבוש מהלכי משפט, על פי ספר אחר שכתב טובין, "קונספירציה עצומה: סיפורה האמיתי של שערוריית המין שכמעט הפילה נשיא".

עלילה
עונה ראשונה: אמריקה נגד או. ג'יי. סימפסון

העונה הראשונה, שכותרת המשנה שלה היא: "אמריקה נגד או. ג'יי. סימפסון" ("The People v. O. J. Simpson"), מספרת את סיפור משפט הרצח המתוקשר והשנוי במחלוקת, שבו הואשם כוכב הפוטבול או. ג'יי סימפסון ברצח אשתו ניקול בראון ובן זוגה רון גולדמן. העונה חוקרת את הכאוס ששרר מאחורי הקלעים של חקירת הרצח, מנקודת מבטם של עורכי הדין שעסקו בתיק משני צדי בית המשפט, ואיך השילוב של הביטחון העצמי של התביעה, התככנות של ההגנה, וההיסטוריה הבעייתית של משטרת לוס אנג'לס עם הקהילה השחורה בעיר, גרם למושבעים להגיע להחלטה לזכות את סימפסון מחמת ספק סביר.

עונה שנייה: הרצח של ורסצ'ה

העונה השנייה, שכותרת המשנה שלה היא: "הרצח של ורסצ'ה" ("The Assassination of Gianni Versace"), מספרת את סיפור הירצחו של ג'אני ורסצ'אה וחושפת את היחסים של המעצב הנודע עם אחותו, בן זוגו והסובבים אותו ובמקביל פורשת את סיפור חייו של רוצחו, אנדרו קונאנן, ואת הנסיבות שהובילו אותו לרצוח את ורסצ'ה.

עונה שלישית: מוניקה לווינסקי

פרשת מוניקה לווינסקי משמשת כבסיס לעונתה השלישית של הסדרה, שכותרת המשנה שלה היא: "מוניקה לווינסקי", המתרחשת בתקופת נשיאותו של ביל קלינטון.

בעונה מככבות שרה פולסון בדמותה של לינדה טריפ, ביני פלדסטין בדמותה של מוניקה לווינסקי, מרגו מרטינדייל בדמותה של לוסיאן גולדברג, ואנאליי אשפורד בדמותה של פאולה ג'ונס. העונה התעתדה לעלות לשידור ב-27 בספטמבר 2020, אך רשת "FX" דחתה את הפקתה בשל לוח הזמנים של מרפי. לפני כן, הרשת שקלה לדחות את תאריך עלייתה לשידור בשל הבחירות שהתקיימו בשנת 2020. ב-15 בנובמבר 2019 הוכרז שקלייב אוון יגלם את דמותו של הנשיא קלינטון, יחד עם אנתוני גרין שיגלם את דמותו של אל גור. בינואר 2020, הוכרז שבילי אייכנר יגלם את דמותו של העיתונאי מאט דראדג' ואילו בטי גילפין תגלם את דמותה של אשת התקשורת השמרנית אן קולטר. במרץ 2021, נודע כי אידי פאלקו תגלם את דמותה של הילרי קלינטון. ביוני 2021, נודע על ליהוקו של קולין הנקס לצוות השחקנים. באוגוסט 2021, פורסם כי גילפין עזבה את הפקת העונה עקב בעיות בלוח הזמנים שלה ואותה החליפה קובי סמולדרס. העונה עלתה לשידור ב-7 בספטמבר 2021.

 עונות עתידיות והוריקן קתרינה 
בשנת 2016 הוכרז תחילה שהעונה השלישית עתידה להתמקד באירועי הוריקן קתרינה, ככל הנראה אף בפרשת מקרי המוות בית החולים ממוריאל בניו אורלינס ובתוצאותיהן. מרפי הסביר שהמטרה בעונה הזו היא לעקוב אחר קבוצה של שישה עד שמונה אנשים בניסיון לבחון את כל הצדדים של הטרגדיה. הפקת העונה העוסקת באירועי הוריקן קתרינה, הייתה אמורה להתחיל בסתיו 2016. עם זאת, ביוני 2017, המפיקים הודיעו שהפקת העונה תתעכב עד לרבעון הראשון של שנת 2018 ובמקומה תעלה לשידור העונה "הרצח של ורסצ'ה", שנועדה במקור להיות העונה השלישית. אך לבסוף בפברואר 2019 הוכרז שהפרויקט בוטל לגמרי.

צוות השחקנים והדמויות

 סקירה 
סקירת סדרה

עונה 1: המדינה נגד או. ג'יי. סימפסון
 <font color="#ffffff"> מספר פרק <font color="#ffffff"> מספר פרק בעונה <font color="#ffffff"> שם הפרק באנגלית <font color="#ffffff"> בימוי <font color="#ffffff"> כתיבה <font color="#ffffff"> תאריך שידור מקורי <font color="#ffffff"> רייטינג 1  1 From the Ashes of Tragedy  ראיין מרפי  סקוט אלכסנדר ולארי קרשבסקי  2 בפברואר 2016  5.12 2  2 The Run of His Life  9 בפברואר 2016  3.90 3  3 The Dream Team  אנתוני המינגוויי  דניאל וינסנט דווינסנטיס  16 בפברואר 2016  3.34 4  4 100% Not Guilty  סקוט אלכסנדר ולארי קרשבסקימאיה פורבס ו-וואלס וולדרסקי  23 בפברואר 2016  3.00 5  5 The Race Card  ג'ון סינגלטון  ג'ו רוברט קול  1 במרץ 2016  2.73 6  6 Marcia, Marcia, Marcia  ראיין מרפי  דניאל וינסנט דווינסנטיס  8 במרץ 2016  3.00 7  7 Conspiracy Theories  אנתוני המינגוויי  15 במרץ 2016  2.89 8  8 A Jury in Jail  ג'ו רוברט קול  22 במרץ 2016  2.91 9  9 Manna from Heaven  סקוט אלכסנדר ולארי קרשבסקי  29 במרץ 2016  2.76 10  10 The Verdict  ראיין מרפי  5 באפריל 2016  3.27
עונה 2: הרצח של ורסצ'ה
 <font color="#ffffff"> מספר פרק <font color="#ffffff"> מספר פרק בעונה <font color="#ffffff"> שם הפרק באנגלית <font color="#ffffff"> בימוי <font color="#ffffff"> כתיבה <font color="#ffffff"> תאריך שידור מקורי <font color="#ffffff"> רייטינג 11  1 The Man Who Would Be Vogue  ראיין מרפי  טום רוב סמית'  17 בינואר 2018  2.22 12  2 Manhunt  נלסון קראג  24 בינואר 2018  1.42 13  3 A Random Killing  גווינת' הורדר-פייטון  31 בינואר 2018  1.26 14  4 House by the Lake  דניאל מינהן  7 בפברואר 2018  0.98 15  5 Don't Ask Don't Tell  14 בפברואר 2018  0.91 16  6 Descent  גווינת' הורדר-פייטון  28 בפברואר 2018  1.10 17  7 Ascent  7 במרץ 2018  0.92 18  8 Creator / Destroyer  מאט בומר  טום רוב סמית' ומגי קון  14 במרץ 2018  1.00 19  9 Alone  דניאל מינהן  טום רוב סמית'  21 במרץ 2018  1.20
עונה 3: מוניקה לווינסקי
 <font color="#00000"> מספר פרק <font color="#00000"> מספר פרק בעונה <font color="#00000"> שם הפרק באנגלית <font color="#00000"> בימוי <font color="#00000"> כתיבה <font color="#00000"> תאריך שידור מקורי <font color="#00000"> רייטינג 20  1 Exiles  ראיין מרפי  שרה ברגרס  7 בספטמבר 2021  0.92 21  2 The President Kissed Me   מייקל אפנדאל  14 בספטמבר 2021  0.69 22  3 Not To Be Believed  21 בספטמבר 2021  0.66 23  4 The Telephone Hour  לורי דה קלרמון-טונרה  פלורה בירנבאום  28 בספטמבר 2021  0.61 24  5 Do You Hear What I Hear?  האלי פייפר  5 באוקטובר 2021  25  6 Man Handled  ראיין מרפי  פלורה בירנבאום  12 באוקטובר 2021  26  7 The Assassination of Monica Lewinsky  מייקל אפנדאל  שרה ברגס, פלורה בירנבאום ודניאל פירל  19 באוקטובר 2021  27  8 Stand By Your Man  רייצ'ל מוריסון  פלורה בירנבאום  26 באוקטובר 2021  28  9       2 בנובמבר 2021  29  10       9 בנובמבר 2021 

קישורים חיצוניים


כתבות


הערות שוליים

קטגוריה:סדרות דרמה המשכיות
קטגוריה:סדרות משפטיות אמריקאיות
קטגוריה:סדרות משטרה ופשע
קטגוריה:זוכי פרס גלובוס הזהב - מיני-סדרה או סרט טלוויזיה הטוב ביותר
קטגוריה:זוכי אמי בפריים טיים: תוכניות: ליהוק למיני-סדרה או לסרט
קטגוריה:זוכי אמי בפריים טיים: עיצוב שיער
קטגוריה:זוכי אמי בפריים טיים: מיני-סדרה
קטגוריה:זוכי אמי בפריים טיים: תוכניות: עריכת מיני סדרה או סרט טלוויזיה
קטגוריה:זוכי אמי בפריים טיים: ערבול קול
קטגוריה:פשע אמיתי בטלוויזיה
קטגוריה:סדרות טלוויזיה אמריקאיות שעלו לשידור בשנת 2016